Pablo Villar

Pablas Viljaras Fereiras ( g. 1986 m. rugsėjo 4 d.) – Ispanijos futbolo specialistas, futbolo treneris. 2022 ir 2023 m. buvo „Riterių“ klubo vyr. treneriu. Turi UEFA Pro licenciją.

Biografija

Žaidėjo karjera 
Nežinoma.

Trenerio darbas 
Trenerio karjerą pradėjo 2012 m. vasarą. Pirmus šešerius metus praleido tėvynėje, dirbo SD Huesca (asistentu), Luarca CF, CD Tineo, Urraca CF ir Lorca FC trenerio asistentu.

2018 m. vasarą išvyko į Ukrainą, kur „Karpaty“ klube buvo vyriausiojo trenerio asistentu.

2019 m. gruodį persikėlė į Kiniją ir dirbo Qingdao Hainiu. 2020 m. gruodžio mėn. paliko klubą.

2021 m. spalį persikėlė į Slovakiją, kur dirbo aukščiausios lygos „Pohronie“ klube. Užėmė vyriausiojo trenerio pareigas. 2021 m. gruodžio pabaigoje paliko klubą.

FK Riteriai 
Lietuvoje dirbo „Riterių“ klube (nuo 2022 m. gegužės 25 d.)

2022 m. gegužės 29 d. įvyko trenerio debiutas šiame poste. Šiose rungtynėse „Riterių“ klubas išvykoje kovojo prieš Jonavą. Rungtynės baigėsi minimalia vilniečių pergale rezultatu 1-0.

2023 m. sausio 6 d. tapo žinoma, kad su klubu pasirašyta nauja sutartis.

„Riterių“ klubas ypač nesėkmingai pradėjo 2023 m. A lyga sezoną: pradėjo pralaimėjimu FA „Šiauliai“, buvo triuškintis pralaimėjimas „Panevėžio“ klubui, sužaidė nulinėmis lygiosiomis su Alytaus DFK „Dainava“, o ketvirtose rungtynėse „Riterius“ įveikė „Žalgiris“. Po ketvirtojo turo ekipa iškovojo vos vieną tašką ir buvo paskutinėje (dešimtoje) vietoje. Tokia pozicija netenkino klubo vadovybės, tad treneris buvo atleistas. 2023 m. kovo 24 d. tapo žinoma, kad nutraukta sutartis.

FC Vizela 
2023 m. birželio 2 d. tapo FC Vizela (Portugalija) vyr. treneriu. Pablas Viljaras pareigose pakeitė Tulipą.

Pasiekimai 
 Asmeniniai pasiekimai
Pripažintas geriausiu 2022 m. A lygos lapkričio mėn. treneriu.

Išnašos

Nuorodos 
 alyga.lt svetainė
 SOCCERWAY
 SOFASCORE
 Transfermarkt

Ispanijos futbolo treneriai
Užsienio treneriai Lietuvos futbole